Referat fra generalforsamling

Grundejerforeningen Gl. Vridsløse

D. 15/3 2018

Fremmødt: 24 grundejere.

Punkt 1

Dirigent: Birger Tønnesen Referent: Tove Stalk

Der tilføjes et ekstra punkt 2A omhandlende byggesager.

Punkt 2.

Bestyrelsens beretning.

Bestyrelsen har arbejdet med følgende i det forgangne år:

* Parkeringsproblemer og erhverv. Albertslund kommune har været en del af problemløsningen. Ved besigtigelse fandtes der ingen erhvervsvirksomhed. Om parkeringsproblemer henvises til færdselsloven.
* Hyldagervænge. Bestyrelsen har henvendt sig omkring åbning mellem Hyldagervænge og Vridsløsestræde. Vejlauget på Hyldagervænge ønsker ikke, at der åbnes for gennemgang.
* Landsbyvandring: med miljø og teknik afdelingen i Albertslund Kommune. Ved gadekæret plantes nye træer ind mod Citroën. Gadekæret bliver nu renoveret, b,la, med sti rundt om gadekæret og en lille ”fiskeplads”
* Blomsterkrukker: der er opstillet to blomsterkrukker i landsbyen. Bestyrelsen har ønske om endnu en på Sprøjtehusstræde.
* Grøn dag: har været afholdt med en lille fast gruppe.
* Kunst: bestyrelsen har henvendt sig til Albertslund kommune om at få et af kommunens kunstværker til at stå i landsbyen.
* HRH: overvejer at sætte gang i deres gamle byggeprojekt i løbet af 2018-19. Aftalen omfatter mulighed for et forsamlingshus til hele landsbyen.
* Dyregården. Ole stopper pr. 30/4 2018. Der er sat gang i ansøgning for at finde en ny leder. Dyregårdens venner er deltagende i processen ved Susanne Pedersen 4H.
* Der er lavet en pixi-udgave af lokalplanen, som uddeles til alle nye tilflyttere. Den findes på hjemmesiden.
* Brugergruppen: Claus Markussen er grundejerforeningens repræsentant i brugergruppen. Der er blevet arbejdet med affald, belysning, lavenergivarme. Vi kan afprøve nogle “bobler” til ekstra plast og papaffald.
* Byggeri: grundejerforeningens bestyrelse har arbejdet med byggeri på museumsgrunden, i Toften og på Hyldagergrunden.

Beretningen godkendt.

Bemærkninger til beretningen:

Der blev spurgt ind til bestyrelsens deltagelse i Toftegårdens venner. Det er ikke en rolle for grundejerforeningen.

Beslutningen er, at det et ok med en observatørstatus, især fordi det er af almen interesse for landsbyen at bevare Toftegården, derudover er det den enkelte grundejers beslutning at deltage i Toftegårdens venner.

Facebook side. Ellen har oprettet en facebookprofil for landsbyen. Det er et godt initiativ. Opfordring til at flere tilmelder sig.

Affaldssortering/bobler. Ønsker vi at der opsættes ekstra kapacitet?

Beslutningen er at Gl. Vridsløse takker nej til opsætning af disse bobler. Det vil skæmme landsbypræget.

Punkt 2A.

Byggeri på museumsgrunden: Albertslund kommune undersøger behovet for boliger til hjemtagelse. De undersøger også andre placeringer. Grundejerforeningens underskriftindsamling er medvirkende.

Toften: der bygges ikke en ekstra etage, derfor ingen ny lokalplan.

Hyldagergrunden: kommunalbestyrelsen ønsker en grøn kile fra banen mod Roskildevej og etablering af en støjvold. Der er forhandlet en ny kommunegrænse mellem Albertslund og Høje Taastrup ved motorvejen. Lige nu venter Albertslund på at erhvervsstyrelsen godkender en støjvold af jord, da det betegnes som et teknisk anlæg.

Motocross centret ønskes flyttet, muligvis til Høje Taastrup eller til Fabriksparken. Dette er et teknisk anlæg, som også skal godkendes i erhvervsstyrelsen.

I forbindelse med dette punkt blev der ønsket at bestyrelsen arbejder med at etablere et større samarbejde mellem Albertslund kommunes 4 landsbyer.

Der er et ønske om at cykelstien mellem Vridsløsestræde og Toften reetableres langs med Vridsløsevej.

Der var desuden en debat om ønsker for museumsgrunden anvendelse. Ingen forslag udover et grønt område.

Punkt 3.

Regnskab enstemmigt godkendt.

Punkt 4.

Udvidelse af bestyrelsen fra 3 til 5 medlemmer.

Lykkes det ikke under pkt. 5 at udvide bestyrelsen, kan generalforsamlingen give mandat til, at der nedsættes de arbejdsgrupper som bestyrelsen måtte have behov for.

Ordensregler.

Der er stor enighed om, at vi ikke ønsker ordensregler men derimod godt naboskab og snakke indbyrdes, når der er uenigheder.

Kontingentforhøjelse.

Bestyrelsen ønsker en kontingentforhøjelse fra 100 til 200 kr. pr. år.

Afstemning om punktet:

For en kontingentforhøjelse: 12 fremmødte

Imod en kontingentforhøjelse: 11 fremmødte

Forslaget er vedtaget.

Grøn dag:

Bestyrelsen foreslår d. 22/4, da det er samme dag som 4H,Toftegården og Naturfredningsforeningen. I forbindelse med grøn dag kan vi afhente gratis sække til grønt affald.

Fællesspisning:

I udvalget vælges Ole Larsen og Birgitte Saaby.

Høstfestudvalg:

Udvalget består af Alex Morthorst, Ib Saaby, Ole Larsen og Birger Tønnesen. Udvalget melder snarest en dato for høstfesten ud.

Punkt 5,

Valgt til bestyrelsen blev Bo Færge, Claus Markussen og Lone Vilhelmsen

Som suppleant genvalgtes Ellen Pucke

Punkt 6.

Som revisor valgtes Alex Morthorst

Punkt 7.

Placering af en ekstra krukke på Sprøjtehusstræde er fint.

Der vil blive afholdt en reception for Ole Damgård d. 30/4.

Alle opfordres til at stemme på de to opstillede kandidater fra Albertslund til HOFOR.

En kommentar til forretningsordenen omkring vedtægterne: der er en fortolkningstvist i forhold til, om det er de fremmødte der stemmer med 1 stemme hver, eller om hver husstand kan deltage i afstemninger med to stemmer, uanset om der er en eller to fremmødte.

Da der er uklarhed omkring fortolkningen af dette, udarbejder bestyrelsen klare regler til afstemning til næste års generalforsamling.

Referent Tove Stalk